Detroit i Dallas ušli u drugi krug doigravanja (5/5/03) - 2003-05-05
U sljedećem krugu doigravanja Detroit Pistonsi igraju protiv Philadelphia 76ersa, a Dallas Mavericksi se susreću s Sacramento Kingsima
U posljednjim utakmicama prvog kruga doigravanja Detroit Pistonsi su pobjedili Orlando Magic rezultatom 108-93. Orlando je poveo 3-1 u dobivenim utakmciama ali je Detroit uspio preokrenui seriju i pobjediti u sljedeće tri takmice. Pistonsi idu dalje zahvaljujući odličnoj igri u obrani i pritom zaustavivši najboljeg strijelaca Orlanda Tracya McGradya. U napadu, kod Pistonsa, ponovno se istakao Chaucey Billups s 37 poena. Gordan Giriček je za Magic postigao 16 koševa s pet asistencija i tri skoka. U sljedećem krugu doigravanja Detroit Pistonsi igraju protiv Philadelphia 76ersa. Dvoboj Dallas Mavericksa i Portland Trail Blazersa također je odlučen u sedmoj utakmici. Dallas je poveo 3-0 u utakmicama da bi nakon toga Portland izjednačio i doveo Dallas korak do najvećeg kolapsa u povijesti doigravanja. Međutim, Dirk Nowitzki, najbolji strijelac Mavericksa je, nakon što je u prethodnoj utakmici postigao samo četiri pogotka, opet zaigrao na svojoj razini postigavši 31 koš te je najzaslužniji za pobjedu Mavericksa od 107-95. U sljedećem kolu Dallas Mavericksi se susreću s Sacramento Kingsima koji su ih u posljednje dvije sezone eliminrali iz doigravanja. Ostali parovi drugog kruga su : San Antonio Spurs - Los Angeles Lakers te New Jersey Nets – Boston Celtics. Lakersi večeras gostuju kod Spursa, a Celticsi kod Netsa.